title: Komisijas Īstenošanas regula (ES) Nr. 1060/2013 ( 2013. gada 29. oktobris ) par atļauju lietot bentonītu kā barības piedevu visām dzīvnieku sugām  Dokuments attiecas uz EEZ

text:
               31.10.2013

               LV

               Eiropas Savienības Oficiālais Vēstnesis

               L 289/33

         KOMISIJAS ĪSTENOŠANAS REGULA (ES) Nr. 1060/2013
   (2013. gada 29. oktobris)
   par atļauju lietot bentonītu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Saskaņā ar Direktīvu 70/524/EEK bentonītu, kas pieder pie grupas “saistvielas, pretsalipes vielas un koagulanti”, atļāva bez termiņa ierobežojuma lietot kā barības piedevu visām dzīvnieku sugām atbilstīgi Komisijas Direktīvai 82/822/EEK (3). Pēc tam saskaņā ar Regulas (EK) Nr. 1831/2003 10. panta 1. punkta b) apakšpunktu minēto piedevu kā esošu lopbarības līdzekli iekļāva lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums, kurā lūgts pārvērtēt bentonīta kā visām dzīvnieku sugām paredzētas barības piedevas lietojumu par saistvielu un pretsalipes vielu un saskaņā ar minētās regulas 7. pantu atļaut tās jaunu lietojumu par radionukleīdu piesārņojuma kontroles vielu visām dzīvnieku sugām. Turklāt saskaņā ar Regulas (EK) Nr. 1831/2003 7. pantu tika iesniegts pieteikums, kurā lūgts atļaut bentonīta jaunu lietojumu par barības piesārņojumu ar mikotoksīniem mazinošu vielu visām dzīvnieku sugām. Šajos pieteikumos minēto piedevu lūgts klasificēt piedevu kategorijā “tehnoloģiskās piedevas”, un tiem bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

               (4)

               Eiropas Pārtikas nekaitīguma iestāde (“iestāde”) 2011. gada 2. februāra (4), 2011. gada 14. jūnija (5) un 2012. gada 14. jūnija (6) atzinumos secināja, ka ieteiktajos lietošanas apstākļos bentonītam nav kaitīgas ietekmes uz dzīvnieku veselību, cilvēku veselību vai vidi un ka to varētu iedarbīgi izmantot par saistvielu un pretsalipes vielu, kā arī par radionukleīdu piesārņojuma kontroles vielu visām dzīvnieku sugām. Tika arī atzīts, ka bentonīts varētu būt iedarbīgs aflatoksīns piena govīm un ka šo secinājumu var attiecināt uz visiem atgremotājiem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               Tā kā norādītie in vitro pētījumi atbilst Komisijas Regulā (EK) Nr. 429/2008 (7), un jo īpaši tās II pielikuma 4. punktā un III pielikuma 1.4. punktā, paredzētajiem nosacījumiem, kas jāizpilda, lai pierādītu tehnoloģisko piedevu iedarbīgumu, un tika atzīts, ka tie var sniegt skaidrus pierādījumus aflatoksīna B1 (AfB) piesaistei, turklāt spēja piesaistīt aflatoksīnu B1 tika definēta kā raksturīga bentonītam, secinājums par bentonīta kā barības piesārņojuma ar mikotoksīniem samazinošas vielas iedarbīgumu ir uzskatāms par pietiekamu, lai to attiecinātu uz lietojumu mājputniem un cūkām.

               (6)

               Bentonīta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo piedevu būtu jāatļauj izmantot atbilstīgi šīs regulas pielikumiem.

               (7)

               Tā kā drošības apsvērumu dēļ nav nepieciešams uzreiz piemērot izmaiņas, kas veiktas bentonīta kā saistvielas un pretsalipes vielas atļaujas nosacījumos, ir lietderīgi noteikt pārejas periodu, lai ieinteresētās personas varētu sagatavoties no atļaujas piešķiršanas izrietošo jauno prasību izpildei.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumos minēto piedevu bentonītu, kas ietilpst piedevu kategorijā “tehnoloģiskās piedevas” un funkcionālajās grupās “barības piesārņojumu ar mikotoksīniem mazinošas vielas”, “saistvielas”, “pretsalipes vielas” un “radionukleīdu piesārņojuma kontroles vielas”, ir atļauts lietot kā piedevu dzīvnieku ēdināšanā, ievērojot minētajos pielikumos izklāstītos nosacījumus.
   2. pants
   II pielikumā minēto piedevu, kas ietilpst funkcionālajās grupās “saistvielas” un “pretsalipes vielas”, un šo piedevu saturošo barību, kas ražota un marķēta pirms 2015. gada 19. novembra, saskaņā ar noteikumiem, kas bija piemērojami pirms 2013. gada 19. novembra, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

      (3)  Komisijas 1982. gada 19. novembra Četrdesmit pirmā direktīva 82/822/EEK, ar ko groza pielikumus Padomes Direktīvai 70/524/EEK par barības piedevām (OV L 347, 7.12.1982., 16. lpp.).

      (4)  EFSA Journal, 2011, 9(2):2007.

      (5)  EFSA Journal, 2011, 9(6):2276.

      (6)  EFSA Journal, 2012, 10(7):2787.

      (7)  Komisijas 2008. gada 25. aprīļa Regula (EK) Nr. 429/2008, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (OV L 133, 22.5.2008., 1. lpp.).

      I PIELIKUMS

                  Piedevas identifikācijas numurs

                  Piedeva

                  Ķīmiskā formula, apraksts, analīzes metodes

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktīvās vielas mg uz kg kompleksās barības ar mitruma saturu 12 %

                     Tehnoloģisko piedevu kategorija. Funkcionālā grupa: barības piesārņojumu ar mikotoksīniem mazinošās vielas: aflatoksīns B1

                  1m558

                  Bentonīts

                                 Piedevas sastāvs

                              Bentonīts: ≥ 70 % smektīta (dioktahedrāls montmorilonīts)

                                 Aktīvās vielas raksturojums

                              Bentonīts: ≥ 70 % smektīta (dioktahedrāls montmorilonīts)
                              < 10 % opāla un laukšpata
                              < 4 % kvarca un kalcīta

                                 AfB
                                 1 piesaistīšanas spēja (BC AfB1
                                 ) virs 90 %

                                 Analīzes metode
                                  (1)

                              Bentonīta noteikšana barības piedevā: rentgenstaru difrakcija (XRD).

                                 BC AfB1
                                  noteikšana piedevā: adsorbcijas tests buferšķīdumā (pH 5,0) ar koncentrāciju 4 mg/l attiecībā uz AfB1 un 0,02 % (w/v) attiecībā uz barības piedevu.

                  Atgremotāji
                  Mājputni
                  Cūkas

                  —

                  20 000

                              1.

                              Lietošanas pamācībā norāda:

                                          —

                                          “Jāizvairās no orālas lietošanas vienlaicīgi ar makrolīdiem”,

                                          —

                                          mājputniem: “Jāizvairās no orālas lietošanas vienlaicīgi ar robenidīnu”.

                              2.

                              Mājputniem: vienlaicīga lietošana ar kokcidostatiem, kas nav robenidīns, ir kontrindicēta, ja bentonīta līmenis pārsniedz 5 000 mg/kg kompleksās barības.

                              3.

                              Kopējais bentonīta daudzums nedrīkst pārsniegt maksimālo kompleksajā barībā atļauto daudzumu – 20 000 mg/kg kompleksās barības.

                              4.

                              Piedevu atļauts lietot dzīvnieku barībā, kas atbilst Eiropas Savienības tiesību aktiem par nevēlamām vielām dzīvnieku barībā.

                              5.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2023. gada 19. novembris

         (1)  Sīkāka informācija par analīzes metodēm atrodama Eiropas Savienības references laboratorijas barības piedevu jomā tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx

      II PIELIKUMS

                  Piedevas identifikācijas numurs

                  Piedeva

                  Ķīmiskā formula, apraksts, analīzes metodes

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktīvās vielas mg uz kg kompleksās barības ar mitruma saturu 12 %

                     Tehnoloģisko piedevu kategorija. Funkcionālā grupa: saistvielas

                  1m558i

                  Bentonīts

                                 Piedevas sastāvs

                              Bentonīts: ≥ 50 % smektīta

                                 Aktīvās vielas raksturojums

                              Bentonīts: ≥ 50 % smektīta

                                 Analīzes metode
                                  (1)

                              Bentonīta noteikšana barības piedevā: rentgenstaru difrakcija (XRD).

                  Visas dzīvnieku sugas

                  —

                  20 000

                              1.

                              Lietošanas pamācībā norāda:

                                          —

                                          “Jāizvairās no orālas lietošanas vienlaicīgi ar makrolīdiem”,

                                          —

                                          mājputniem: “Jāizvairās no orālas lietošanas vienlaicīgi ar robenidīnu”.

                              2.

                              Mājputniem: vienlaicīga lietošana ar kokcidostatiem, kas nav robenidīns, ir kontrindicēta, ja bentonīta līmenis pārsniedz 5 000 mg/kg kompleksās barības.

                              3.

                              Kopējais bentonīta daudzums kompleksajā barībā nedrīkst pārsniegt maksimāli pieļaujamo daudzumu – 20 000 mg/kg kompleksās barības.

                              4.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2023. gada 19. novembris

                     Tehnoloģisko piedevu kategorija. Funkcionālā grupa: pretsalipes vielas

                  1m558i

                  Bentonīts

                                 Piedevas sastāvs

                              Bentonīts: ≥ 50 % smektīta

                                 Aktīvās vielas raksturojums

                              Bentonīts: ≥ 50 % smektīta

                                 Analīzes metode
                                  (1)

                              Bentonīta noteikšana barības piedevā: rentgenstaru difrakcija (XRD).

                  Visas dzīvnieku sugas

                  —

                  20 000

                              1.

                              Lietošanas pamācībā norāda:

                                          —

                                          “Jāizvairās no orālas lietošanas vienlaicīgi ar makrolīdiem”,

                                          —

                                          mājputniem: “Jāizvairās no orālas lietošanas vienlaicīgi ar robenidīnu”.

                              2.

                              Mājputniem: vienlaicīga lietošana ar kokcidostatiem, kas nav robenidīns, ir kontrindicēta, ja bentonīta līmenis pārsniedz 5 000 mg/kg kompleksās barības.

                              3.

                              Kopējais bentonīta daudzums kompleksajā barībā nedrīkst pārsniegt maksimāli pieļaujamo daudzumu – 20 000 mg/kg kompleksās barības.

                              4.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2023. gada 19. novembris

                     Tehnoloģisko piedevu kategorija. Funkcionālā grupa: radionukleīdu piesārņojuma kontroles vielas (134/137Cs)

                  1m558i

                  Bentonīts

                                 Piedevas sastāvs

                              Bentonīts: ≥ 50 % smektīta

                                 Aktīvās vielas raksturojums

                              Bentonīts: ≥ 50 % smektīta

                                 Analīzes metode
                                  (1)

                              Bentonīta noteikšana barības piedevā: rentgenstaru difrakcija (XRD).

                  Visas dzīvnieku sugas

                  —

                  —

                              1.

                              Lietošanas pamācībā norāda:

                                          —

                                          “Jāizvairās no orālas lietošanas vienlaicīgi ar makrolīdiem”,

                                          —

                                          mājputniem: “Jāizvairās no orālas lietošanas vienlaicīgi ar robenidīnu”.

                              2.

                              Mājputniem: vienlaicīga lietošana ar kokcidostatiem, kas nav robenidīns, ir kontrindicēta, ja bentonīta līmenis pārsniedz 5 000 mg/kg kompleksās barības.

                              3.

                              Dažādu bentonīta avotu maisījums kompleksajā barībā nedrīkst pārsniegt maksimāli pieļaujamo daudzumu – 20 000 mg/kg kompleksās barības.

                              4.

                              Ja barība ir piesārņota ar radioaktīvo cēziju, piedevu drīkst izmantot, lai kontrolētu tā līmeni dzīvniekos un to produktos.

                              5.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2023. gada 19. novembris

         (1)  Sīkāka informācija par analīzes metodēm atrodama Eiropas Savienības references laboratorijas barības piedevu jomā tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx


title: Padomes Īstenošanas regula (ES) Nr. 941/2011 ( 2011. gada 22. septembris ), ar ko īsteno 16. panta 2. un 5. punktu Regulā (ES) Nr. 204/2011 par ierobežojošiem pasākumiem saistībā ar situāciju Lībijā

text:
               23.9.2011

               LV

               Eiropas Savienības Oficiālais Vēstnesis

               L 246/11

         PADOMES ĪSTENOŠANAS REGULA (ES) Nr. 941/2011
   (2011. gada 22. septembris),
   ar ko īsteno 16. panta 2. un 5. punktu Regulā (ES) Nr. 204/2011 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 204/2011 (2011. gada 2. marts) par ierobežojošiem pasākumiem saistībā ar situāciju Lībijā (1) un jo īpaši tās 16. panta 2. un 5. punktu,
   tā kā:

               (1)

               Padome 2011. gada 2. martā pieņēma Regulu (ES) Nr. 204/2011.

               (2)

               Pēc tam, kad 2011. gada 16. septembrī tika pieņemta Apvienoto Nāciju Organizācijas Drošības padomes Rezolūcija (ANO DPR) 2009 (2011), un saskaņā ar Padomes Lēmumu 2011/625/KĀDP (2011. gada 22. septembris), ar ko groza Lēmumu 2011/137/KĀDP par ierobežojošiem pasākumiem saistībā ar situāciju Lībijā (2), būtu jāgroza Regulas (ES) Nr. 204/2011 II un III pielikumā izklāstītie saraksti ar personām un vienībām, kam piemēro ierobežojošus pasākumus,

         IR PIEŅĒMUSI ŠO REGULU.
   1. pants
   Šīs regulas pielikumā minētās vienības svītro no sarakstiem Regulas (ES) Nr. 204/2011 II un III pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. septembrī

            Padomes vārdā –

            priekšsēdētājs

         M. DOWGIELEWICZ

      (1)  OV L 58, 3.3.2011., 1. lpp.

      (2)  Skatīt šā Oficiālā Vēstneša 30. lpp.

      PIELIKUMS

         Regulas 1. pantā minētās vienības

      No saraksta Regulas (ES) Nr. 204/2011 II pielikumā svītro šādu ierakstu:

                  5.

                  Lībijas Nacionālā naftas korporācija (Libyan National Oil Corporation).

            No saraksta Regulas (ES) Nr. 204/2011 III pielikumā svītro šādu ierakstu:

                  29.

                     Zuietina Oil Company (arī ZOC; arī Zueitina) (Zueitina naftas uzņēmums).


title: Komisijas Īstenošanas regula (ES) Nr. 1040/2013 ( 2013. gada 24. oktobris ) par atļauju izmantot no Trichoderma reesei (MUCL 49755) iegūtu endo-1,4-beta-ksilanāzi un no Trichoderma reesei (MUCL 49754) iegūtu endo-1,3(4)-beta-glikanāzi kā barības piedevu gaļas cūkām un retāk audzētām gaļas cūku sugām, izņemot Sus scrofa domesticus , un gaļas tītariem (atļaujas turētājs Aveve NV ) Dokuments attiecas uz EEZ

text:
               25.10.2013

               LV

               Eiropas Savienības Oficiālais Vēstnesis

               L 283/46

         KOMISIJAS ĪSTENOŠANAS REGULA (ES) Nr. 1040/2013
   (2013. gada 24. oktobris)
   par atļauju izmantot no Trichoderma reesei (MUCL 49755) iegūtu endo-1,4-beta-ksilanāzi un no Trichoderma reesei (MUCL 49754) iegūtu endo-1,3(4)-beta-glikanāzi kā barības piedevu gaļas cūkām un retāk audzētām gaļas cūku sugām, izņemot Sus scrofa domesticus, un gaļas tītariem (atļaujas turētājs Aveve NV)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju no Trichoderma reesei (MUCL 49755) iegūtas endo-1,4-beta-ksilanāzes un no Trichoderma reesei (MUCL 49754) iegūtas endo-1,3(4)-beta-glikanāzes preparāta izmantošanai jaunā veidā. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Minētais pieteikums attiecas uz atļauju jaunā veidā izmantot no Trichoderma reesei (MUCL 49755) iegūtas endo-1,4-beta-ksilanāzes un no Trichoderma reesei (MUCL 49754) iegūtas endo-1,3(4)-beta-glikanāzes preparātu kā barības piedevu gaļas cūkām un retāk audzētām gaļas cūku sugām, izņemot Sus scrofa domesticus, un gaļas tītariem, un to paredzēts klasificēt piedevu kategorijā “zootehniskās piedevas”.

               (4)

               Minēto preparātu ar Komisijas Regulu (EK) Nr. 1091/2009 (2) desmit gadus atļāva lietot gaļas cāļiem, ar Komisijas Īstenošanas regulu (ES) Nr. 1088/2011 (3) – atšķirtiem sivēniem un ar Komisijas Īstenošanas regulu (ES) Nr. 989/2012 (4) – dējējvistām un retāk audzētu gaļas mājputnu un dējējmājputnu sugām.

               (5)

               Eiropas Pārtikas nekaitīguma iestāde (“iestāde”) 2013. gada 12. marta atzinumā (5) apstiprināja savus iepriekšējos secinājumus, ka saskaņā ar paredzētajiem lietošanas nosacījumiem no Trichoderma reesei (MUCL 49755) iegūtas endo-1,4-beta-ksilanāzes un no Trichoderma reesei (MUCL 49754) iegūtas endo-1,3(4)-beta-glikanāzes preparātam nav negatīvas ietekmes uz dzīvnieku veselību, cilvēku veselību vai vidi. Iestāde secināja, ka piedeva var uzlabot nobarojamo cūku zootehniskos rādītājus un ka šo secinājumu var ekstrapolēt uz retāk audzētām gaļas cūku sugām, izņemot Sus scrofa domesticus. Iestāde arī secināja, ka piedeva var uzlabot dzīvnieku galīgo ķermeņa masu un barības patēriņa rādītāju gaļas tītariem. Iestāde neuzskata, ka būtu nepieciešamas īpašas prasības attiecībā uz uzraudzību pēc produkta laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās piedevas analītisko metodi.

               (6)

               No Trichoderma reesei (MUCL 49755) iegūtas endo-1,4-beta-ksilanāzes un no Trichoderma reesei (MUCL 49754) iegūtas endo-1,3(4)-beta-glikanāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot, kā norādīts šīs regulas pielikumā.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  Komisijas 2009. gada 13. novembra Regula (EK) Nr. 1091/2009 par atļauju izmantot no Trichoderma reesei (MUCL 49755) iegūtu endo-1,4-beta-ksilanāzes fermentu preparātu un no Trichoderma reesei (MUCL 49754) iegūtu endo-1,3(4)-beta-glikanāzes fermentu preparātu kā lopbarības piedevu gaļas cāļiem (atļaujas turētājs Aveve NV) (OV L 299, 14.11.2009., 6. lpp.).

      (3)  Komisijas 2011. gada 27. oktobra Īstenošanas regula (ES) Nr. 1088/2011 par atļauju izmantot no Trichoderma reesei (MULC 49755) iegūtu endo-1,4-beta-ksilanāzes fermentu preparātu un no Trichoderma reesei (MULC 49754) iegūtu endo-1,3(4)-beta-glikanāzes fermentu preparātu kā lopbarības piedevu atšķirtiem sivēniem (atļaujas turētājs Aveve NV) (OV L 281, 28.10.2011., 14. lpp.).

      (4)  Komisijas 2012. gada 25. oktobra Īstenošanas regula (ES) Nr. 989/2012 par atļauju izmantot no Trichoderma reesei (MULC 49755) iegūtu endo-1,4-beta-ksilanāzi un no Trichoderma reesei (MULC 49754) iegūtu endo-1,3(4)-beta-glikanāzi kā barības piedevu dējējvistām un retāk audzētu gaļas mājputnu un dējējmājputnu sugām (atļaujas turētājs Aveve NV)
   (OV L 297, 26.10.2012., 11. lpp.).

      (5)  EFSA Journal 2013; 11(4):3171, un EFSA Journal 2013; 11(4):3172.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktivitātes vienības/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: gremošanas veicinātāji

                  4a9

                     Aveve NV

                  Endo-1,4-beta-ksilanāze

                     EC 3.2.1.8
                  Endo-1,3(4)-beta-glikanāze

                     EC 3.2.1.6

                                 Piedevas sastāvs

                              No Trichoderma reesei (MUCL 49755) iegūtas endo-1,4-beta-ksilanāzes un no Trichoderma reesei (MUCL 49754) iegūtas endo-1,3(4)-beta-glikanāzes preparāts ar minimālo aktivitāti: 40 000 XU (1) un 9 000 BGU (2)/g Cietā un šķidrā veidā

                                 Aktīvās vielas raksturojums

                              No Trichoderma reesei (MUCL 49755) iegūta endo-1,4-beta-ksilanāze un no Trichoderma reesei (MUCL 49754) iegūta endo-1,3(4)-beta-glikanāze

                                 Analītiskā metode
                                  (3)

                              Piedevā iekļautās aktīvās vielas raksturojums:

                                          —

                                          kolorimetriskā metode, kas balstīta uz dinitrosalicilskābes reakciju ar reducējošo cukuru, kas izdalās endo-1,4-beta-ksilanāzes reakcijā ar ksilānu saturošu substrātu,

                                          —

                                          kolorimetriskā metode, kas balstīta uz dinitrosalicilskābes reakciju ar reducējošo cukuru, kas izdalās endo-1,3(4)-beta-glikanāzes reakcijā ar beta-glikānu saturošu substrātu.

                                    Barībā iekļauto aktīvo vielu raksturojums:

                                          —

                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-ksilanāze izdala no kviešu arabinoksilāna substrāta, kas saistīts ar krāsvielu,

                                          —

                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,3(4)-beta-glikanāze izdala no miežu betaglikāna substrāta, kas saistīts ar krāsvielu.

                  Nobarojamas cūkas
                  Retāk audzētas cūku sugas, izņemot Sus scrofa domesticus

                  Gaļas tītari

                  —

                  4 000 XU
                  900 BGU

                  —

                              1.

                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                              2.

                              Lietošanai barībā, kurā ir daudz cieti nesaturošu polisaharīdu (galvenokārt beta-glikānu un arabinoksilānu).

                              3.

                              Drošībai: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2023. gada 14. novembris

         (1)  1 XU ir fermenta daudzums, kas no auzu pelavu ksilāna vienā minūtē pie pH 4,8 un 50 °C atbrīvo 1 mikromolu reducējošo cukuru (ksilozes ekvivalentos).

         (2)  1 BGU ir fermenta daudzums, kas no miežu beta-glikāna vienā minūtē pie pH 5,0 un 50 °C atbrīvo 1 mikromolu reducējošo cukuru (celobiozes ekvivalentos).

         (3)  Sīkāka informācija par analītiskajām metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx


title: Komisijas Īstenošanas regula (ES) Nr. 291/2012 ( 2012. gada 2. aprīlis ), ar ko groza Padomes Regulu (EK) Nr. 992/95 attiecībā uz Savienības tarifu kvotām dažiem Norvēģijas izcelsmes lauksaimniecības un zivsaimniecības produktiem

text:
               3.4.2012

               LV

               Eiropas Savienības Oficiālais Vēstnesis

               L 96/1

         KOMISIJAS ĪSTENOŠANAS REGULA (ES) Nr. 291/2012
   (2012. gada 2. aprīlis),
   ar ko groza Padomes Regulu (EK) Nr. 992/95 attiecībā uz Savienības tarifu kvotām dažiem Norvēģijas izcelsmes lauksaimniecības un zivsaimniecības produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1995. gada 10. aprīļa Regulu (EK) Nr. 992/95, ar kuru atver Kopienas tarifu kvotas dažiem Norvēģijas izcelsmes lauksaimniecības un zvejniecības produktiem un paredz šo kvotu pārvaldību (1), un jo īpaši tās 5. panta 1. punkta a) un b) apakšpunktu,
   tā kā:

               (1)

               Ir noslēgts Nolīgums vēstuļu apmaiņas veidā starp Eiropas Savienību, no vienas puses, un Norvēģijas Karalisti, no otras puses, par lauksaimniecības produktu papildu tirdzniecības atvieglojumiem, kas piešķirami, pamatojoties uz 19. pantu Līgumā par Eiropas Ekonomikas zonu. Savienības vārdā šo nolīgumu apstiprināja ar Padomes Lēmumu 2011/818/ES (2).

               (2)

               Šis nolīgums paredz lauksaimniecības produktu tirdzniecības pakāpeniskas liberalizācijas turpināšanu, pamatojoties uz preferenciāli, abpusēji un savstarpēji izdevīgiem principiem, un jaunu ikgadējo nulles tarifa kvotu noteikšanu konkrētu Norvēģijas izcelsmes lauksaimniecības produktu importam Eiropas Savienībā.

               (3)

               Nolīgumā noteiktās jaunās tarifu kvotas var īstenot tikai tad, ja groza Regulu (EK) Nr. 992/95.

               (4)

               Tādēļ būtu attiecīgi jāgroza Regula (EK) Nr. 992/95.

               (5)

               Saskaņā ar Lēmumu 2011/818/ES jaunās tarifu kvotas jāpiemēro no 2012. gada 1. janvāra. Tāpēc šī regula būtu jāpiemēro no tās pašas dienas.

               (6)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 992/95 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 2. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 101, 4.5.1995., 1. lpp.

      (2)  OV L 327, 9.12.2011., 1. lpp.

      PIELIKUMS
      Regulas (EK) Nr. 992/95 I pielikumu groza šādi:

                  a)

                  rindas ar kārtas numuru 09.0701, 09.0751, 09.0757 un 09.0759 aizstāj ar šādām:

                              Kārtas nr.

                              KN kods

                              TARIC apakš-grupa

                              Produktu apraksts

                              Kvotas spēkā esamības periods

                              Kvotas apjoms
                              (ja nav norādīts citādi, tonnās neto svara)

                              Tarifa likme
                              (%)

                              “09.0701

                              Ex15042010

                              90

                              Jūras dzīvnieku eļļas un tauki, izņemot vaļu eļļu un kašalotu eļļu, iepakojumos, kuru neto tilpība pārsniedz 1 kg

                              No 1.1. līdz 31.12.

                              1 000

                              8,5

                              Ex15043010

                              99

                              09.0751

                              Ex07041000

                              90

                              Ziedkāposti

                              No 1.8. līdz 31.10.

                              2 000

                              0

                              09.0757

                              Ex08092100
                              Ex08092900

                              Ķirši, svaigi

                              No 16.7. līdz 15.9.

                              900

                              0 (3)

                              09.0759

                              Ex08094005

                              Plūmes, svaigas, no 1. septembra līdz 15. oktobrim

                              No 1.9. līdz 15.10.

                              600

                              0 (3)”

                  b)

                  rindas ar kārtas numuru 09.0753, 09.0755, 09.0775, 09.0777, 09.0781 un 09.0785 svītro;

                  c)

                  iekļauj šādas rindas:

                              “09.0815

                              0810 20 10

                              Avenes, svaigas

                              No 1.1. līdz 31.12.

                              400

                              0

                              09.0816

                              2005 20 20

                              Kartupeļi plānās šķēlītēs, apcepti, arī sālīti vai aromatizēti, hermētiskā iepakojumā, derīgi tūlītējam patēriņam

                              No 1.1. līdz 31.12.

                              200

                              0

                              09.0817

                              2309 10 13
                              2309 10 15
                              2309 10 19
                              2309 10 33
                              2309 10 39
                              2309 10 51
                              2309 10 53
                              2309 10 59
                              2309 10 70
                              2309 10 90

                              Suņu vai kaķu barība, safasēta mazumtirdzniecībai

                              No 1.1. līdz 31.12.

                              13 000

                              0”


title: Komisijas Īstenošanas regula (ES) Nr. 1113/2013 ( 2013. gada 7. novembris ) par atļauju lietot Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 un Lactobacillus buchneri LN 4637/ATCC PTA-2494 kā barības piedevas visām dzīvnieku sugām  Dokuments attiecas uz EEZ

text:
               8.11.2013

               LV

               Eiropas Savienības Oficiālais Vēstnesis

               L 298/29

         KOMISIJAS ĪSTENOŠANAS REGULA (ES) Nr. 1113/2013
   (2013. gada 7. novembris)
   par atļauju lietot Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 un Lactobacillus buchneri LN 4637/ATCC PTA-2494 kā barības piedevas visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 7. punktā saistībā ar tās 10. panta 1. līdz 4. punktu ir izklāstīti konkrēti noteikumi tādu produktu novērtēšanai, kas minētās regulas spēkā stāšanās dienā Savienībā izmantoti kā skābbarības piedevas.

               (2)

               Saskaņā ar Regulas (EK) Nr. 1831/2003 10. panta 1. punkta b) apakšpunktu Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 un Lactobacillus buchneri LN 4637/ATCC PTA-2494 preparāti tika ierakstīti barības piedevu reģistrā kā esoši līdzekļi, kas ietilpst funkcionālajā grupā “skābbarības piedevas” un lietojami visām dzīvnieku sugām.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegti pieteikumi par atļauju lietot minētos preparātus kā barības piedevas visām dzīvnieku sugām, lūdzot šos preparātus klasificēt kategorijā “tehnoloģiskās piedevas” un funkcionālajā grupā “skābbarības piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2013. gada 12. marta (2) un 2013. gada 16. aprīļa (3) atzinumos secināja, ka ierosinātajos lietošanas apstākļos attiecīgajiem preparātiem nav kaitīgas ietekmes uz dzīvnieku veselību, cilvēku veselību vai vidi. Iestāde arī secināja, ka Lactobacillus plantarum NCIMB 40027 preparāts varētu uzlabot skābbarības ražošanu, palielinot pienskābes saturu, un pagarināt sausnas uzglabāšanas laiku, pazeminot pH līmeni un samazinot proteīnu noārdīšanos, ja viegli un mēreni grūti ieskābējamā lopbarībā tā minimālais saturs ir 1 × 108 KVV/kg svaiga materiāla un grūti ieskābējamā lopbarībā – 1 × 109 KVV/kg svaiga materiāla. Tā arī secināja, ka Lactobacillus buchneri DSM 22501 preparāts var uzlabot skābbarības ražošanu no viegli, mēreni grūti un grūti ieskābējamas lopbarības, samazinot pH līmeni un amonjaka slāpekļa daudzumu, un uzlabot sausnas uzglabāšanu un ka Lactobacillus buchneri NCIMB 40788/CNCM I-4323 preparāts var uzlabot viegli, mēreni grūti un grūti ieskābējamas lopbarības aerobo stabilitāti, un ka Lactobacillus buchneri LN 40177/ATCC PTA-6138 un Lactobacillus buchneri LN 4637/ATCC PTA-2494 preparāti var uzlabot viegli ieskābējamas lopbarības aerobo stabilitāti visām dzīvnieku sugām. Iestāde uzskata, ka nav vajadzības noteikt īpašas prasības uzraudzībai pēc preparātu laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.

               (5)

               Attiecīgo preparātu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šos preparātus būtu jāatļauj izmantot atbilstīgi šīs regulas pielikumam.

               (6)

               Tā kā drošības apsvērumu dēļ nav nepieciešams uzreiz piemērot atļaujas nosacījumos veiktās izmaiņas, ir lietderīgi noteikt pārejas periodu, lai ieinteresētās personas varētu sagatavoties no atļaujas piešķiršanas izrietošo jauno prasību izpildei.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļauja
   Pielikumā minētos preparātus, kas ietilpst piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot kā piedevas dzīvnieku ēdināšanā, ievērojot šajā pielikumā izklāstītos nosacījumus.
   2. pants
   Pārejas pasākumi
   Pielikumā minētos preparātus un tos saturošo barību, kas ražoti un marķēti pirms 2014. gada 28. maija, saskaņā ar noteikumiem, kas bija piemērojami pirms 2013. gada 28. novembra, arī turpmāk drīkst laist tirgū un lietot, līdz beidzas esošie krājumi.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal 2013; 11(4):3168.

      (3)  EFSA Journal 2013; 11(5):3205.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg svaiga materiāla

                     Tehnoloģisko piedevu kategorija. Funkcionālā grupa: skābbarības piedevas

                  1k20743

                  —

                     Lactobacillus plantarum NCIMB 40027

                                 Piedevas sastāvs

                                 Lactobacillus plantarum NCIMB 40027 preparāts, kas satur vismaz 1 × 1011 KVV/g piedevas

                                 Aktīvās vielas raksturojums

                                 Lactobacillus plantarum NCIMB 40027 dzīvotspējīgās šūnas

                                 Analīzes metode
                                  (1)

                              Skaitīšana barības piedevā: Petri trauciņa un uztriepuma metode (EN 15787).
                              Identifikācija: pulsējošā lauka gela elektroforēze (PFGE).

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas nosacījumus.

                              2.

                              Piedevas minimālais saturs, ja to nekombinē ar citiem mikroorganismiem, ko lieto kā skābbarības piedevas:

                                          —

                                          1 × 108 KVV/kg svaiga materiāla viegli un mēreni grūti ieskābējamā materiālā (2),

                                          —

                                          1 × 109 KVV/kg svaiga materiāla grūti ieskābējamā materiālā (3).

                              3.

                              Drošības apsvērumi: rīkojoties ar preparātu, ir ieteicams izmantot elpceļu aizsarglīdzekļus un cimdus.

                  2023. gada 28. novembris

                  1k20738

                     Lactobacillus buchneri DSM 22501

                                 Piedevas sastāvs

                                 Lactobacillus buchneri DSM 22501 preparāts, kas satur vismaz 5 × 1010 KVV/g piedevas

                                 Aktīvās vielas raksturojums

                                 Lactobacillus buchneri DSM 22501 dzīvotspējīgās šūnas

                                 Analīzes metode
                                  (1)

                              Skaitīšana barības piedevā: Petri trauciņa un uztriepuma metode (EN 15787).
                              Identifikācija: pulsējošā lauka gela elektroforēze (PFGE).

                  Visas dzīvnieku sugas

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālais saturs, ja to nekombinē ar citiem mikroorganismiem, ko lieto kā skābbarības piedevas: 1 × 108 KVV/kg svaiga materiāla.

                              3.

                              Drošības apsvērumi: rīkojoties ar preparātu, ir ieteicams izmantot elpceļu aizsarglīdzekļus un cimdus.

                  1k20739

                  —

                     Lactobacillus buchneri

                  NCIMB 40788/CNCM I-4323

                                 Piedevas sastāvs

                                 Lactobacillus buchneri NCIMB 40788/CNCM I-4323 preparāts, kas satur vismaz 3 × 109 KVV/g piedevas

                                 Aktīvās vielas raksturojums

                                 Lactobacillus buchneri NCIMB 40788/CNCM I-4323 dzīvotspējīgās šūnas

                                 Analīzes metode
                                  (1)

                              Skaitīšana barības piedevā: Petri trauciņa un uztriepuma metode (EN 15787).
                              Identifikācija: pulsējošā lauka gela elektroforēze (PFGE).

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālais saturs, ja to nekombinē ar citiem mikroorganismiem, ko lieto kā skābbarības piedevas: 1 × 108 KVV/kg svaiga materiāla.

                              3.

                              Drošības apsvērumi: rīkojoties ar preparātu, ir ieteicams izmantot elpceļu aizsarglīdzekļus un cimdus.

                  2023. gada 28. novembris

                  1k20740

                  —

                     Lactobacillus buchneri

                  LN 40177/ATCC PTA-6138

                                 Piedevas sastāvs

                                 Lactobacillus buchneri LN 40177/ATCC PTA-6138 preparāts, kas satur vismaz 1 × 1010 KVV/g piedevas

                                 Aktīvās vielas raksturojums

                                 Lactobacillus buchneri LN 40177/ATCC PTA-6138 dzīvotspējīgās šūnas

                                 Analīzes metode
                                  (1)

                              Skaitīšana barības piedevā: Petri trauciņa un uztriepuma metode (EN 15787).
                              Identifikācija: pulsējošā lauka gela elektroforēze (PFGE).

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālais saturs, ja to nekombinē ar citiem mikroorganismiem, ko lieto kā skābbarības piedevas: 1 × 108 KVV/kg svaiga materiāla.

                              3.

                              Piedevu lieto viegli ieskābējamā materiālā (4).

                              4.

                              Drošības apsvērumi: rīkojoties ar preparātu, ir ieteicams izmantot elpceļu aizsarglīdzekļus un cimdus.

                  2023. gada 28. novembris

                  1k20741

                  —

                     Lactobacillus buchneri

                  LN 4637/ATCC PTA-2494

                                 Piedevas sastāvs

                                 Lactobacillus buchneri LN 4637/ATCC PTA-2494 preparāts, kas satur vismaz 1 × 1010 KVV/g piedevas

                                 Aktīvās vielas raksturojums

                                 Lactobacillus buchneri LN 4637/ATCC PTA-2494 dzīvotspējīgās šūnas

                                 Analīzes metode
                                  (1)

                              Skaitīšana barības piedevā: Petri trauciņa un uztriepuma metode (EN 15787).
                              Identifikācija: pulsējošā lauka gela elektroforēze (PFGE).

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālais saturs, ja to nekombinē ar citiem mikroorganismiem, ko lieto kā skābbarības piedevas: 1 × 108 KVV/kg svaiga materiāla.

                              3.

                              Piedevu lieto viegli ieskābējamā materiālā (4).

                              4.

                              Drošības apsvērumi: rīkojoties ar preparātu, ir ieteicams izmantot elpceļu aizsarglīdzekļus un cimdus.

                  2023. gada 28. novembris

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Viegli ieskābējama lopbarība: > 3 % šķīstošu ogļhidrātu svaigajā materiālā. Mēreni grūti ieskābējama lopbarība: 1,5–3 % šķīstošu ogļhidrātu svaigajā materiālā. Regula (EK) Nr. 429/2008 (OV L 133, 22.5.2008., 1. lpp.).

         (3)  Grūti ieskābējama lopbarība: < 1,5 % šķīstošu ogļhidrātu svaigajā materiālā. Regula (EK) Nr. 429/2008 (OV L 133, 22.5.2008., 1. lpp.).

         (4)  Viegli ieskābējama lopbarība: > 3 % šķīstošu ogļhidrātu svaigajā materiālā. Regula (EK) Nr. 429/2008 (OV L 133, 22.5.2008., 1. lpp.).


title: Komisijas Istenošanas regula (ES) 2015/380 ( 2015. gada 6. marts ), ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2015. gada 2. līdz 3. martam saskaņā ar Tunisijas tarifu kvotu, un ar ko aptur ievešanas atļauju izdošanu 2015. gada martam

text:
               7.3.2015

               LV

               Eiropas Savienības Oficiālais Vēstnesis

               L 64/35

         KOMISIJAS ISTENOŠANAS REGULA (ES) 2015/380
   (2015. gada 6. marts),
   ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2015. gada 2. līdz 3. martam saskaņā ar Tunisijas tarifu kvotu, un ar ko aptur ievešanas atļauju izdošanu 2015. gada martam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   tā kā:

               (1)

               Ar 1. protokola (3) 3. panta 1. un 2. punktu Eiropas un Vidusjūras valstu nolīgumā par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses (4), atver tarifa kvotu ar nulles nodokļa likmi, lai ievestu Tunisijas izcelsmes neapstrādātu olīveļļu ar KN kodu 1509 10 10 un 1509 10 90, ko tieši no Tunisijas ieved Eiropas Savienībā, nepārsniedzot katram gadam noteikto ierobežojumu.

               (2)

               Komisijas 2006. gada 20. decembra Regulas (EK) Nr. 1918/2006 par tarifa kvotas atvēršanu un pārvaldīšanu Tunisijas izcelsmes olīveļļai (5) 2. panta 2. punktā noteikti kvantitatīvie ierobežojumi ievešanas atļauju izdošanai mēnesī.

               (3)

               Atbilstīgi Regulas (EK) Nr. 1918/2006 3. panta 1. punktam kompetentajām iestādēm iesniegto pieteikumu skaits ievešanas atļauju saņemšanai attiecas uz kopējo daudzumu, kas pārsniedz minētās regulas 2. panta 2. punktā martam noteikto ierobežojumu.

               (4)

               Šajā gadījumā Komisijai ir jānosaka piešķīruma koeficients, lai varētu izdot ievešanas atļaujas proporcionāli pieejamajam daudzumam.

               (5)

               Tā kā ir sasniegts marta maksimālais daudzums, minētajam mēnesim nevar izdot ievešanas atļaujas,

         IR PIEŅĒMUSI ŠO REGULU.
   1. pants
   Ievešanas atļauju pieteikumiem, kas iesniegti 2015. gada 2. un 3. martā, atbilstīgi Regulas (EK) Nr. 1918/2006 3. panta 1. punktam piemēro piešķīruma koeficientu 5,451531 %.
   Ievešanas atļauju izdošana 2015. gada martam par daudzumiem, kas pieprasīti no 2015. gada 4. marta, ir apturēta.
   2. pants
   Šī regula stājas spēkā 2015. gada 7. martā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 6. martā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 238, 1.9.2006., 13. lpp.

      (3)  OV L 97, 30.3.1998., 57. lpp.

      (4)  OV L 97, 30.3.1998., 2. lpp.

      (5)  OV L 365, 21.12.2006., 84. lpp.


title: Komisijas Īstenošanas regula (ES) Nr. 1055/2013 ( 2013. gada 25. oktobris ) par atļauju lietot ortofosforskābes preparātu kā barības piedevu visām dzīvnieku sugām  Dokuments attiecas uz EEZ

text:
               30.10.2013

               LV

               Eiropas Savienības Oficiālais Vēstnesis

               L 288/57

         KOMISIJAS ĪSTENOŠANAS REGULA (ES) Nr. 1055/2013
   (2013. gada 25. oktobris)
   par atļauju lietot ortofosforskābes preparātu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka no jauna jānovērtē piedevas, kuru lietošana atļauta atbilstīgi Padomes Direktīvai 70/524/EEK (2).

               (2)

               Ar Komisijas Direktīvu 76/603/EEK (3) atbilstīgi Direktīvas 70/524/EEK noteikumiem ortofosforskābes preparātu atļāva lietot bez termiņa ierobežojuma kā barības piedevu visām dzīvnieku sugām. Pēc tam saskaņā ar Regulas (EK) Nr. 1831/2003 10. panta 1. punktu šo preparātu kā esošu lopbarības līdzekli iekļāva Kopienas lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums atkārtoti novērtēt ortofosforskābi (CAS numurs 7664-38-2) kā piedevu lietošanai barībā visām dzīvnieku sugām, pieprasot to klasificēt piedevu kategorijā “tehnoloģiskās piedevas” un funkcionālajā grupā “konservanti”. Minētajam pieteikumam bija pievienota Regulas (EK) Nr. 1831/2003 7. panta 3. punktā prasītā informācija un dokumenti. Turklāt pieteikumā iekļauti arī šīs vielas citi lietojumi, attiecībā uz kuriem lēmums vēl nav pieņemts.

               (4)

               Eiropas Pārtikas nekaitīguma iestāde (“Iestāde”) 2012. gada 13. decembra atzinumā (4) secināja, ka ierosinātajos lietošanas apstākļos barībā ortofosforskābei nav nelabvēlīgas ietekmes uz dzīvnieku un patērētāju veselību un nav paredzams, ka tā varētu radīt papildu risku videi, kā arī tā atzīmēja, ka šai vielai piemīt potenciāls barības saglabāšanai. Turklāt Iestāde secināja, ka, ievērojot piemērotus aizsardzības pasākumus, lietotāju drošībai draudi neradīsies. Iestāde arī pārbaudīja ar Regulu (EK) Nr. 1831/2003 izveidotās references laboratorijas ziņojumu par dzīvnieku barībā esošās piedevas analīzes metodi.

               (5)

               Ortofosforskābes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot, kā norādīts šīs regulas pielikumā.

               (6)

               Tā kā drošības apsvērumu dēļ nav nepieciešams nekavējoties piemērot izmaiņas atļaujas nosacījumiem, ir lietderīgi noteikt pārejas periodu, kurā izlietot esošos minēto preparātu saturošu piedevu, premiksu un barības maisījumu krājumus, kā atļauts Direktīvā 76/603/EEK.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “tehnoloģiskās piedevas” un funkcionālajā grupā “konservanti”, ir atļauts lietot kā dzīvnieku barības piedevu, ievērojot pielikumā izklāstītos nosacījumus.
   2. pants
   Pielikumā minēto preparātu un šo preparātu saturošo barību, kas ražota un marķēta pirms 2014. gada 19. maija, saskaņā ar noteikumiem, kas bija piemērojami pirms 2013. gada 19. novembra, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 270, 14.12.1970., 1. lpp.

      (3)  OV L 198, 23.7.1976., 10. lpp.

      (4)  EFSA Journal, 2013. gads; 11(1):3043.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg/kg kompleksās lopbarības ar mitruma saturu 12 %

                     Tehnoloģisko piedevu kategorija. Funkcionālā grupa: konservanti

                  1a338

                  —

                  Ortofosforskābe

                                 Piedevas sastāvs

                              Ortofosforskābes preparāts
                              (67 %–85,7 %) masas % (w/w) (ūdens šķīdumā)

                                 Aktīvā viela

                              Ortofosforskābe
                              H3PO4

                                 CAS Nr. 7664-38-2
                              Gaistošas skābes: ≤ 10 mg/kg (kā etiķskābe)
                              Hlorīdi: ≤ 200 mg/kg (kā hlors)
                              Sulfāti: ≤ 1 500 mg/kg (kā CaSO4),

                                 Analīzes metode
                                  (1)

                              Ortofosforskābes noteikšanai barības piedevā: titrācija ar nātrija hidroksīdu (JECFA monogrāfija “fosforskābe” (2))

                  Visas dzīvnieku sugas

                  —

                  —

                  —

                              1.

                              Drošībai: darba laikā jālieto elpceļu aizsarglīdzekļi, aizsargbrilles, cimdi un aizsargapģērbs.

                              2.

                              Fosfora saturu norāda uz premiksa etiķetes.

                  2023. gada 19. novembris

         (1)  Sīkāka informācija par analīzes metodēm atrodama šajā references laboratorijas tīmekļa vietnē: www.irmm.jrc.be/crl-feed-additives

         (2)  JECFA Monograph “Phosphoric acid”, http://www.fao.org/ag/agn/jecfa-additives/specs/Monograph1/Additive-312.pdf


title: Komisijas Īstenošanas regula (ES) 2015/21 ( 2015. gada 5. janvāris ) par atsevišķu preču klasifikāciju kombinētajā nomenklatūrā

text:
               8.1.2015

               LV

               Eiropas Savienības Oficiālais Vēstnesis

               L 4/10

         KOMISIJAS ĪSTENOŠANAS REGULA (ES) 2015/21
   (2015. gada 5. janvāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. janvārī

            Komisijas

            un tās priekšsēdētāja vārdā –

            Nodokļu politikas un muitas savienības ĢD ģenerāldirektors

         Heinz ZOUREK

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija (KN kods)

                  Pamatojums

                  (1)

                  (2)

                  (3)

                  Elektronisks komponents tainstūrveida plastmasas ietvarā (t. s. “spēļu kārtridžs”), kā izmēri ir 35 × 33 × 4 mm.
                  Spēļu kārtridžs sastāv no iespiedshēmas plates ar integrālshēmām (lasāmatmiņas (ROM) un zibatmiņas), pasīvajiem elementiem (kondensatoriem, rezistoriem) un vairākām kontakttapām.

                     ROM ietver lietojumprogrammu (videospēli), un lietotājs to nevar mainīt vai atjaunināt. Zibatmiņu izmanto to datu glabāšanai, kuri tiek radīti, spēlējot spēli, piemēram, iestatījumi vai sasniegtie līmeņi un rezultāti.
                  Ievērojot kārtridža īpašo formu un konkrēti konfigurētās kontakttapas, to var izmantot vienīgi konkrēta zīmola un veida pozīcijas 9504 videospēļu konsolēs.
                  Sk. attēlu (1).

                  9504 50 00

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 95. nodaļas 3. piezīmi un KN kodu 9504 un 9504 50 00 formulējumu.
                  Kārtridžā ir ne tikai zibatmiņa, bet arī ROM, kas satur spēli. Zibatmiņā tiek glabāti vienīgi tie dati, kas nepieciešami spēles spēlēšanai, piemēram, spēlētāja iestatījumi, sasniegtie līmeņi un rezultāti. Kārtridžu var izmantot vienīgi videospēļu spēlēšanai kopā ar spēļu konsoli. Tādēļ nav iespējama klasificēšana pozīcijā 8523 pie datu nesējiem skaņas vai citu parādību ierakstīšanai (sk. arī harmonizētās sistēmas skaidrojumus par pozīciju 8523, sesto rindkopu, f) punktu).
                  Tā kā kārtridžs ir detaļa vai piederums, kas piemērots izmantošanai vienīgi vai galvenokārt ar apakšpozīcijas 9504 50 spēļu konsoli, tas klasificējams ar KN kodu 9504 50 00 (sk. arī harmonizētās sistēmas skaidrojumus par pozīciju 9504, 2. punktu, trešo rindkopu).

         (1)  Attēls pievienots tikai informācijai.